मूल मंदिर के प्रवेश द्वार के उभय पार्श्व में कलाकृति से सुसज्जित दो पाषाण स्तम्भ हैं.इनमें से एक स्तम्भ में रावण द्वारा कैलासोत्तालन तथा अर्द्धनारीश्वर के दृश्य खुदे हैं. इसी प्रकार दूसरे स्तम्भ में राम चरित्र से सम्बंधित दृश्य जैसे राम-सुग्रीव मित्रता, बाली का वध, शिव तांडव और सामान्य जीवन से सम्बंधित एक बालक के साथ स्त्री-पुरूष और दंडधरी पुरुष खुदे हैं. प्रवेश द्वार पर गंगा-यमुना की मूर्ति स्थित है. मूर्तियों में मकर और कच्छप वाहन स्पष्ट दिखाई देते हैं. उनके पार्श्व में दो नारी प्रतिमाएँ हैं. इसके नीचे प्रत्येक पार्श्व में द्वारपाल जय और विजय की मूर्ति है. लक्ष्मणेश्वर महादेव ( Lakhneshvar Temple shivling )के इस मंदिर में सावन मास में श्रावणी और महाशिवरात्रि में मेला लगता है .